"நீர் தான் சொல்லுமே!" "சரி வாருங்க, காபி சாப்பிட்டு வரலாம்!" என்றார் நண்பர். "வருவது எதற்கு, நேரா வீட்டுக்குப் போவோமே?" என்றார் சுந்தரம் பிள்ளை. "அங்கே போனால் எழுதுவீரா?" என்றார் நண்பர். "போன பிறகு பார்த்துக் கொள்ளலாம், நீங்க எழுந்திருங்க!" என்று கொண்டு மேஜையை எடுத்துப் பூட்ட ஆரம்பித்தார் பிள்ளை. துண்டை எடுத்து உதறி மேலே போட்டுக் கொண்டு புறப்பட்டார் நண்பர். "கொஞ்சம் இருங்க, வெற்றிலை போட்டுக் கொண்டு வருகிறேன்" என்று உட்கார்ந்து கொண்டார் ஸ்ரீ பிள்ளை. வெற்றிலை போட்டு முடிந்தது.